*Aγαπημένοι μου μαθητές,*

*Η Ποίηση και η Λογοτεχνία εν γένει είναι μια παρηγοριά στους δύσκολους καιρούς μας…*

*Για τον λόγο αυτό προτείνω να ασχοληθείτε με το «Όσο μπορείς» του τρομερού μας Ποιητή και να στείλετε τις απαντήσεις σας στο:* [*andrianakost@gmail.com*](mailto:andrianakost@gmail.com)*...*

*Περιμένω με ανυπομονησία τις απαντήσεις σας!!!!*

*Ακολουθήστε τα ακόλουθα βήματα:*

1. *Ακούστε το ποίημα*
2. *Διαβάστε το Ποίημα*
3. *Διαβάστε τα σχόλια που ακολουθούν*
4. *Απαντήστε το φύλλο εργασίας!!!*
5. *Στείλτε τις απαντήσεις!!!*

**«*Όσο μπορείς»***

1. [***blob:https://www.youtube.com/d449bdbd-ea7f-4d39-b5c0-2ad4a1474bf7***](blob:https://www.youtube.com/d449bdbd-ea7f-4d39-b5c0-2ad4a1474bf7)

**Όσο μπορείς**

*Oι παραινέσεις που απευθύνει ο Κ.Π. Καβάφης αναφέρονται τόσο στον εαυτό του όσο και σε κάθε αποδέκτη του ποιήματος και υποδεικνύουν μια ηθική στάση και μια μετρημένη κοινωνική ζωή. Το ποίημα γράφτηκε το 1913.*

|  |  |
| --- | --- |
|  | **Κ**ι αν δεν μπορείς να κάμεις την ζωή σου όπως την θέλεις, τούτο προσπάθησε τουλάχιστον όσο μπορείς: μην την εξευτελίζεις μες στην πολλή συνάφεια του κόσμου, μες στες πολλές κινήσεις κι ομιλίες.  Μην την εξευτελίζεις πηαίνοντάς την, γυρίζοντας συχνά κι εκθέτοντάς την στων σχέσεων και των συναναστροφών την καθημερινήν ανοησία, ως που να γίνει σα μια ξένη φορτική.  Κ.Π. Καβάφης, *Ποιήματα,*τόμ.1, Ίκαρο |
|  |  |

1. **ερμηνευτική προσέγγιση**

* *«Όσο μπορείς»:* Ο Ποιητής γνωρίζει ότι είναι δύσκολο να ζήσει ο άνθρωπος μακριά από τη συνάφεια του κοσμού και τις σχέσεις και τις συναναστροφές. Γι’ αυτό και εισάγει έναν **περιορισμό:** «*όσο μπορείς»,* στο μέτρο δηλαδή των δυνάμεών σου κρατησού μακριά από το συρφετό των πολλών, προκειμένου να μην εξευτελίσεις τη ζωή σου, εφόσον δεν μπορείς να την κάνεις όπως τη θέλεις
* Οι παραινέσεις που απευθύνει ο Ποιητής **στοχεύουν** να προφυλάξουν τον άνθρωπο από εκδηλώσεις μαζοποίησης και ρηχού εντυπωσιασμού και επιδιώκουν τη διαφύλαξη της αξιοπρέπειας και της ατομικής ελευθερίας
* «*πολλή συνάφεια του κόσμου»/ «πολλές κινήσεις κι ομιλίες», «γυρίζοντας συχνά και εκθέτοντας την στων σχέσεων και των συναναστροφών την καθημερινή ανοησία»*: Κατά τον Ποιητή, ο άνθρωπος που άγεται και φέρεται από τη μάζα των πολλών, προκειμένου να ικανοποιήσει τη ζωτική ανάγκη «του ανήκειν», ξοδεύει αλόγιστα τον εαυτό του, τον εκθέτει και τον σκορπά *στων σχέσεων και των συναναστροφών την καθημερινή ανοησία,* με αποτέλεσμα να τον εξευτελίζει, να ισοπεδώνει τη διαφορετικότητά του και να τον εκμηδενίζει‧ να καταντά απλώς ένα αριθμός μέσα σε ένα θλιβερά ομοιογενές πλήθος.
* *«μην την εξευτελίζεις μες στην πολλή συνάφεια του κόσμου/ μες στες πολλές κινήσεις κι ομιλίες»:* δίλημμα που αντιμετωπίζουν κυρίως οι νέοι: να ακολουθήσουν το ρεύμα των πολλών, προκειμένου να ενσωματωθούν στην κοινωνία ή να διαφυλάξουν την αξιοπρέπειά τους επιλέγοντας το μοναχικό δρόμο; Ο Ποιητής συμβουλεύει τους νέους να κρατηθούν μακριά από *«την πολλή συνάφεια του κόσμου»* με τις συμβάσεις και τους συμβιβασμούς που υπαγορεύει και να προφυλάξουν τη ζωή τους από ανούσιες συναναστροφές *«στων σχέσεων και των συναναστραφών/ την καθημερινή ανοησία»,* οι οποίες μπορεί αρχικά να φαίνονται ευχάριστες γρήγορα όμως εξαντλούνται και καταντούν πληκτικές και μπορούν να οδηγήσουν ακόμη και στην αλλοτρίωση του ανθρώπου από τον ίδιο του τον εαυτό «*ως που να γίνει σαν μια ξένη φορτική».*

**4.**

**ΦΥΛΛΟ ΕΡΓΑΣΙΑΣ**

     1. Το συγκεκριμένο καβαφικό ποίημα γράφτηκε  το 1913 και ανήκει στην κατηγορία των παραινετικών - διδακτικών ποιημάτων. Να τεκμηριώσετε αυτήν την τοποθέτηση.  
………………………………………………………………………………………………………………………………………………………………………………………………………………………………………………………………………………………………………………………………………………………………

2. Ποιος είναι ο στόχος των παραινέσεων που απευθύνει ο ποιητής;

………………………………………………………………………………………………………………………………………………………………………………………………………………………………………………………………………………………………………………………………………………………………

3. Σε ποιους απευθύνεται ο Καβάφης; Να τεκμηριώσετε την απάντησή σας.

………………………………………………………………………………………………………………………………………………………………………………………………………………………………………………………………………………………………………………………………………………………………  
  
4. Πιστεύετε ότι το περιεχόμενο του ποιήματος είναι επίκαιρο στην εποχή μας; Μπορείτε να αντιληφθείτε τη διαχρονική σημασία του διλήμματος που αντιμετωπίζουν ιδιαίτερα οι νέοι σχετικά με τις κρίσιμες επιλογές της ζωής και των κοινωνικών συναναστροφών;

………………………………………………………………………………………………………………………………………………………………………………………………………………………………………………………………………………………………………………………………………………………………

5. Η πνευματική καλλιέργεια, η αυτογνωσία και τα ποικίλα προσωπικά ενδιαφέροντα στη ζωή κάθε ατόμου προασπίζουν με τον καλύτερο τρόπο τις ατομικές ελευθερίες, τα κοινωνικά δικαιώματα αλλά και την ψυχική του υγεία, προάγοντας την πνευματική ολοκλήρωση, την αυτοεκτίμηση και την κοινωνικοποίησή του. Ποια όρια θέτει ο ποιητής για μια ευτυχισμένη και ουσιαστική ζωή;

………………………………………………………………………………………………………………………………………………………………………………………………………………………………………………………………………………………………………………………………………………………………

7. Ο άνθρωπος πρέπει να θέτει στόχους και προτεραιότητες στη ζωή του, να καθορίζει την προσωπική του στάση, να επανεξετάζει τις ιδέες του και να αντιδρά μ’ αυτόν τον τρόπο στη μαζική ψυχολογία και τη συμβατικότητα των κοινωνικών εκδηλώσεων σύμφωνα με τον ποιητή;

………………………………………………………………………………………………………………………………………………………………………………………………………………………………………………………………………………………………………………………………………………………………

8. Να δικαιολογήσετε τον τίτλο του ποιήματος.

………………………………………………………………………………………………………………………………………………………………………………………………………………………………………………………………………………………………………………………………………………………………

9. Ποια είναι τα χαρακτηριστικά των ανούσιων κι επιφανειακών συναναστροφών;

………………………………………………………………………………………………………………………………………………………………………………………………………………………………………………………………………………………………………………………………………………………………

10. Ποιον κίνδυνο επισημαίνει ο Ποιητής στον τελευταίο στίχο του ποιήματος; Απαντήστε, αφού διαβάσετε και το ποίημα «Το παράπονο» από *Τα ρω του έρωτα* του Ελύτη;

*Εδώ στου δρόμου τα μισά  
έφτασε η ώρα να το πω  
άλλα είναι εκείνα που αγαπώ  
γι' αλλού γι' αλλού ξεκίνησα.  
  
Στ' αληθινά στα ψεύτικα  
το λέω και τ' ομολογώ.  
Σα να 'μουν άλλος κι όχι εγώ  
μες στη ζωή πορεύτηκα.  
  
Όσο κι αν κανείς προσέχει  
όσο κι αν το κυνηγά,  
πάντα πάντα θα 'ναι αργά  
δεύτερη ζωή δεν έχει.*

………………………………………………………………………………………………………………………………………………………………………………………………………………………………………………………………………………………………………………………………………………………………

11.Ποια στάση ζωής προτείνει ο Καβάφης; Απαντήστε, αφού διαβάσετε και το ποίημα CHE FECE… IL GRAN RIFIUTΟ

***CHE FECE… IL GRAN RIFIUTO***

*Σε μερικούς ανθρώπους έρχεται μια μέρα*

*που πρέπει το μεγάλο Ναι ή το μεγάλο το Όχι*

*να πούνε. Φανερώνεται αμέσως όποιος τόχει*

*έτοιμο μέσα του το Ναι, και λέγοντάς το πέρα*

*πηγαίνει στην τιμή και στην πεποίθησί του.*

*Ο αρνηθείς δεν μετανοιώνει. Αν ρωτιούνταν πάλι,*

*όχι θα ξαναέλεγε. Κι όμως τον καταβάλλει*

*εκείνο τ’ όχι –το σωστό– εις όλην την ζωή του.*

[1901]

………………………………………………………………………………………………………………………………………………………………………………………………………………………………………………………………………………………………………………………………………………………………

12. «***στων σχέσεων και των συναναστροφών την καθημερινήν ανοησίαν»:*** Πιστεύετε ότι η έκθεσή μας στα κοινωνικά δίκτυα κρύβει κινδύνους αλλοτρίωσης της ζωής μας;

………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………